Louis José Ignarro

Louis José Ignarro (* 31. Mai 1941 in Brooklyn, New York City) is en US-amerikaansch Pharmakoloog. 1998 wurr he mit den Nobelpries för Physiologie oder Medizin uttekent.

 Leven un Wark 
Ignarro hett de Central Grade School un de Long Beach High School besöcht. Dornah hett he bit 1962  Chemie un Pharmakologie an de New Yorker Columbia University studeert. Ansluutend hett he sien Studium an de University of Minnesota in Minneapolis fortsett, wo he 1966 sien Doktertitel in Pharmakologie kreeg. Af 1968 hett he för dat Ünnernehmen Geigy Pharmaceuticals arbeit. 1973 wurr he Perfesser an de Tulane University in New Orleans. Siet 1985 arbeitet he as reguläär Perfesser un Lehrstohlinhebber för Pharmakologie an de medizinisch Fakultät vun de UCLA, Los Angeles, Kalifornien.

He kreeg 1998 mit Robert Francis Furchgott un Ferid Murad den Nobelpries för Physiologie oder Medizin för de Erkenntnisse över den körpereegen sekundären Botenstoff Stickstoffmonoxid (Stickoxid, NO) un de sien Upgaven in dat minschlich Hart-Kreisloop-System. In dat folgend Johr wurr he sowohl in de American Academy of Arts and Sciences as ok in de National Academy of Sciences upnommen. Siet 2007 is he Liddmaat vun de American Philosophical Society. Ignarro is Liddmaat vun den wetenschaplichen Biraat vun Herbalife international, Los Angeles, un hörrt ebenfalls den wetenschaplichen Komitee vun dat franzöösch Pharmaünnernehmen Nicox an.

Privates
Louis Ignarro is to’n tweeten Mal verheiraadt un hett een Dochter.

 Literatur 
 Gisela Baumgart: Ignarro, Louis J. In: Werner E. Gerabek, Bernhard D. Haage, Gundolf Keil, Wolfgang Wegner (Hrsg.): Enzyklopädie Medizingeschichte. De Gruyter, Berlin/ New York 2005, ISBN 3-11-015714-4, S. 659.

 Weblinks 

 Louis José Ignarro up de Sieden vun den Nobelpries (engelsch)

 Enkeld Nahwiesen 

Kategorie:Mann
Kategorie:Börger von de USA
Kategorie:Boren 1941
Kategorie:Nobelpriesdräger (Medizin)